da en da nl ca da sv de es da da da da nb da da de da da da da da en da id pl de de da da en da de de da da da da de da da da da da da da da da da da da da nl da en da da es nl da
Trafiktårnet lyser op i regnbuens farver | Vejdirektoratet
10.8.2022 09:00:00 CEST | Vejdirektoratet
Igen i år lyser Banedanmark og Vejdirektoratet Trafiktårnet i København op for at markere fælles støtte til Copenhagen Pride og de værdier, som Pride-ugen står for.
Regnbuens farver kommer igen i år til at pryde Trafiktårnet under Pride-ugen. Foto: Banedanmark.
For Banedanmark og Vejdirektoratet er det vigtigt at vise støtte til Copenhagen Pride, da den blandt andet handler om retten til at være den, man er – også på transportområdet. Alle skal have lige muligheder uanset køn, alder, religion, hvor du kommer fra, eller hvem du lever sammen med. Derfor er trafiktårnene oplagte steder at markere støtten til Priden og dens værdier.
Ressourcedirektør Anne Hougaard Olesen, Banedanmark, siger:
”Copenhagen Pride handler om mangfoldighed, ligestilling og menneskerettigheder, og det er værdier, som vi gerne vil støtte op om. I Banedanmark sætter vi generelt ligestilling højt på dagsordenen, og vi arbejder for eksempel på at få flere kvinder ind i transportsektoren. Derfor har Banedanmark tilsluttet sig det europæiske initiativ Women in Rail, der har til formål at få flere kvinder til jernbanen, eliminere diskrimination og sikre lige muligheder.”
I både Banedanmark og Vejdirektoratet er håbet, at de oplyste trafiktårne kan bidrage til samtalen om lige rettigheder og mangfoldighed.
HR-chef Camilla, Vejdirektoratet, siger:
”I Vejdirektoratet er vi stolte over at være med til at sætte fokus på lige rettigheder for alle i forbindelse med Pride-ugen i København. Når vi rekrutterer nye medarbejdere, så er det fuldstændig ligegyldigt for os, hvem du deler husstand med, eller hvem du går hånd i hånd med på gaden. For os handler det om kvalifikationer og ikke så meget andet.”
Trafiktårnet i København bliver lyst op ud mod Vasbygade og jernbanen lidt vest for Københavns Hovedbanegård, hvor mange tusinde mennesker dagligt kommer forbi med tog, bil, til fods eller på cykel.
I Fredericia, hvor Banedanmark også sætter lys på Trafiktårn Vest, kan man blandt andet se regnbuefarverne i natten fra Fredericia Banegård, hvor mange mennesker hver dag tager toget.
Trafiktårnet vil være oplyst i de mørke aftentimer, om natten og tidligt om morgenen under hele Copenhagen Pride fra lørdag den 13. august til søndag den 21. august. Lyset fra lamperne vil ramme flader på Trafiktårnets facade, hvor der ikke er vinduer, for ikke at genere de kolleger, som er på arbejde i tårnet.
Tlf:82 34 13 13
Tlf:51 83 33 93
Regnbuens farver kommer igen i år til at pryde Trafiktårnet under Pride-ugen. Foto: Banedanmark.
Carsten Niebuhrs Gade 43, 5. sal
Følg pressemeddelelser fra Vejdirektoratet
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Vejdirektoratet
Flere små entreprenører skal byde branchegiganter op til dans3.10.2022 06:40:00 CEST | Pressemeddelelse
Udbudsmaterialet til små og mellemstore entreprenørvirksomheder er blevet skåret ned til et minimum, så det nu er blevet nemmere for også mindre leverandører over hele landet at byde ind på Vejdirektoratets anlægsopgaver.
Så meget sparer man ved at køre sammen30.9.2022 11:51:18 CEST | Pressemeddelelse
Når man kører sammen, kan man spare udgifter til benzin, få biler væk fra vejene og skåne klimaet. Men hvor mange penge kan man egentlig putte i lommen? Det kan Vejdirektoratets ”samkørselsberegner” svare på. Beregneren er en del af kampagnen for samkørsel ”Hvorfor ikk’ følges, når vi skal samme vej”.
Vi beskytter Siøsundbroen mod vand og fugt30.9.2022 08:53:34 CEST | Pressemeddelelse
Vejdirektoratet reparerer i de kommende uger Siøsundbroen for at beskytte den mod fugt og for at forlænge broens levetid. Det vil påvirke trafikken i aften– og nattetimerne.
Nu bliver de første store ladeparker opført29.9.2022 15:20:41 CEST | Pressemeddelelse
Vejdirektoratet har i dag taget hul på opgaven med at opføre ladeparker på rastepladserne langs de danske motorveje. I perioden fra 2022 til 2027 er der planer om at etablere cirka 600 ladepunkter på statsvejnettet.
Ny cykelsti skal sikre tryghed for cyklisterne hele vejen mellem Kibæk og Herning28.9.2022 13:13:12 CEST | Nyhed
Til næste sommer bliver det muligt at komme hele vejen fra Kibæk til Herning – og omvendt – på cykel. Vejdirektoratet er netop startet på anlægsarbejdet til en ny, dobbeltrettet cykelsti, der skal løbe langs Vardevej mellem Studsgård og Velhustedvej.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022